เม้งบะหมี่ปูเกี๊ยวกุ้งยักษ์ เปิดบริการสาขาใหม่ล่าสุด !!!

- สาขา ซอยอารีย์ (พหลฯ 7-ปากซอยอารีย์ 1) 02-619-7981
- สาขา ถนนกัลปพฤกษ์ (ฝั่งขาออก-ระหว่างร้านปังฟู กับ ร้านส้มตำพอใจ) 02-415-9190

จากร้านรถเข็นเล็กๆ ย่านบางแค จนปัจจุบันกลายเป็นร้าน “นายเม้งบะหมี่ปู เกี๊ยวกุ้งยักษ์” ที่ขยายสาขามากถึง 6 สาขา ถือเป็นข้อพิสูจน์ได้ว่าบะหมี่ของที่นี่ไม่ธรรมดา ส่วนไม่ธรรมดายังไงนั้นเราต้องมาพิสูจน์พร้อมๆ กัน !

บรรยากาศภายในร้านเป็นห้องแถวทั่วๆ ไป ตามผนังมีรูปดาราคนดังในวงการและรางวัลต่างๆติดอยู่รอบๆ ของร้าน เป็นอีกหนึ่งข้อที่การันตีได้ว่าร้านนี้ไม่ธรรมดาแน่นอน ! ในช่วงฤดูร้อนแบบนี้ทางร้านก็ยังมีห้องปรับอากาศไว้ให้บริการในชั้น 2 ในเวลา 11.00 - 13.00 น. อีกด้วย จุดเด่นอย่างแรกของที่นี่คงหนีไม่พ้นเกี๊ยวกุ้งยักษ์ ที่ใหญ่ยักษ์สมคำร่ำลือ และบะหมี่ไข่สูตรพิเศษ เส้นเล็ก เหนียวนุ่ม สไตล์ฮ่องกง ที่ยังคงกลิ่นหอมของไข่ไว้อยู่ ซึ่งปัจจุบันเริ่มหาทานได้ยากขึ้นทุกที ที่สำคัญอาหารทุกเมนูของที่นี่ “ไม่ใส่ผงชูรส” ดังนั้นจึงมั่นใจได้ว่าอาหารทางร้านสะอาด ปลอดภัย แถมยังอร่อยแบบมีคุณภาพ เชื่อว่าหลายๆ คนคงอยากทานกันแล้ว มาชิมกันเลยดีกว่าว่าจะอร่อยสมคำร่ำลือจริงหรือไม่ !?  

สำหรับบะหมี่มีให้เลือกหลากหลายตั้งแต่ราคา 45 บาทไปจนถึง 129 บาท ขึ้นอยู่กับว่าอยากใส่อะไรลงไปในชามบ้าง สำหรับครั้งนี้มาทั้งทีเลยขอลองแบบจัดเต็มซะหน่อย

เริ่มกันที่ “บะหมี่เกี๊ยวกุ้งยักษ์ฮ่องเต้” (ราคา 129 บาท) จัดเต็มกับเครื่องท๊อปปิ้งหลากหลาย ไม่ว่าจะเป็น เกี๊ยวกุ้ง, หมูแดง, หมูกรอบ, กุนเชียง, เห็ดหอม, ไข่ต้ม และเนื้อปู เพียงแค่ทานบะหมี่ฮ่องเต้เพียงเมนูเดียวก็เหมือนได้้ทานครบทุกเมนูของทานร้าน เพราะได้ยกส่วนผสมทุกอย่างภายในร้านมาไว้ในชามเดียว ! อีกหนึ่งความอร่อยอยู่ที่เส้นบะหมี่ไข่ เส้นเล็กละเอียดเหมือนฝอยทอง ที่เป็นสูตรเฉพาะคุณภาพระดับภัตตาคาร ซึ่งทางร้านเน้นการทำเส้นบะหมี่เองทั้งหมด ไม่แต่งสี ไม่แต่งกลิ่น มาจากธรรมชาติแท้ๆ ทำให้ได้เส้นบะหมี่ที่เหนียวนุ่ม และหอมไข่กว่าบะหมี่ปกติทั่วไป

ต่อกันด้วย “เกี๊ยวกุ้ง เนื้อปู หมูแดง เห็ดหอม” (ราคา 105 บาท) เกี๊ยวกุ้งชิ้นใหญ่ยักษ์ แกนกลางของเกี๊ยวเป็นตัวกุ้ง ถูกห่อด้วยหมูสับผสมกุ้งที่ผ่านการหมักจนได้รสชาติที่กลมกล่อม จากนั้นจึงห่อด้วยแป้งเกี๊ยวคุณภาพเดียวกับเส้นบะหมี่ เวลาทานจะสัมผัสได้ถึงเนื้อกุ้งที่เด้งกรอบ ตามด้วยรสชาติของหมูสับผสมกุ้งที่ได้รสชาติของเนื้อเน้นๆ ให้ฟินกันแบบเต็มคำ ส่วนเนื้อปูก็สด แถมยังชิ้นใหญ่ ไม่ได้เป็นแค่เศษปูเท่านั้น สำหรับหมูแดงนั้นมีกลิ่นหอมพริกไทย และเครื่องเทศ ที่แปลกกว่าร้านอื่นๆ คือกลิ่นหอมของการย่างจากเตาถ่านแบบโบราณ อีกทั้งยังมีน้ำซุปกลมกล่อมสูตรเฉพาะ ที่ไม่มีการใส่ผงชูรส ทำให้ได้รสชาติของน้ำซุปแท้ๆ 

นอกจากบะหมี่ที่ถือเป็นไฮไลท์ของทางร้านแล้ว ก็ยังมีเมนูข้าวอีกหลากหลายให้เลือกอร่อย อย่าง “ข้าวหมูแดง” (ราคา 45 บาท) ภายในจานประกอบไปด้วยหมูแดง, หมูกรอบ, ไข่ต้ม และกุนเชียง วัตถุดิบแต่ละอย่างถูกคัดสรรอย่างดีมาจากย่านเยาวราชทั้งนั้น หมูแดงเป็นสูตรโบราณ เวลาทานจะได้กลิ่นหอมจากการรมควันนิดๆ ส่วนหมูกรอบนั้นก็กรอบนอกนุ่มใน สามารถทานได้ทั้งชิ้นเพราะไม่มีความเหนียวหลงเหลืออยู่เลย เคล็ดลับความอร่อยอยู่ที่น้ำราดสูตรพิเศษที่มีรสออกหวานเค็มที่หากได้ลองทานแล้วจะต้องติดใจ ทำให้เมนูนี้เป็นอีกหนึ่งเมนูที่ขายดีไม่แพ้บะหมี่เลย   

“ข้าวซี่โครงหมูตุ๋นเห็ดหอม” (ราคา 87 บาท) เนื้อซี่โครงหมูขนาดใหญ่ถูกนำมาตุ๋นนานถึง 4 ชั่วโมง ตุ๋นจนเนื้อเปื่อยได้ที่ เนื้อที่ถูกตุ๋นมานั้นจะมีความนุ่มมากเป็นพิเศษ โดยเครื่องเทศที่นำมาตุ๋นนั้นจะไม่มีส่วนผสมของซีอิ๊วดำอยู่เลย สีที่เห็นนั้นเกิดจากเทคนิคการเคี่ยวน้ำตาลจนเกิดสีคล้ายซีอิ๊วดำ ทำให้ได้รสชาติที่แตกต่างจากที่อื่น อีกทั้งยังได้กลิ่นหอมของเครื่องเทศมากกว่าปกติ สำหรับใครไม่ชอบทานหมูก็มี “ข้าวน่องไก่ตุ๋นเห็ดหอม” (ราคา 87 บาท) ซึ่งมีกรรมวิธีในการทำเหมือนกับข้าวซี่โครงหมูเลย  แต่เปลี่ยนจากซี่โครงหมูเป็นน่องติดสะโพกทั้งชิ้นแทน 

เชิญชิมความอร่อยของ "นายเม้งบะหมี่ปูเกี๊ยวกุ้งยักษ์" ได้ทั้ง 6 สาขา

1. สาขา สีลม (ศาลาแดง) 02-6320-320
2. สาขา บางแค (ระหว่างเพชรเกษม 43-45) 02-801-2151
3. สาขา เดอะมอลล์งามวงศ์วาน (ชั้น 5) 081-733-2008
4. สาขา เดอะไนน์ พระรามเก้า (ชั้น 2) 02-318-3039
5. สาขา ซอยอารีย์ (พหลฯ 7-ปากซอยอารีย์ 1) 02-619-7981
6. สาขา ถนนกัลปพฤกษ์ (ฝั่งขาออก-ระหว่างร้านปังฟู กับ ร้านส้มตำพอใจ) 02-415-9190


หมายเหตุ : ราคาอาหารอาจมีการเปลี่ยนแปลง
